Source: http://docplayer.fi/5144741-Ammatillisen-peruskoulutuksen-opetussuunnitelman-ja-nayttotutkinnon-perusteet.html
Timestamp: 2018-05-27 23:59:24+00:00
Document Index: 24437866

Matched Legal Cases: ['kko ', 'KKO ', 'KKO ', 'kko ', 'kko ', 'kko ', 'kko ']

AMMATILLISEN PERUSKOULUTUKSEN OPETUSSUUNNITELMAN JA NÄYTTÖTUTKINNON PERUSTEET - PDF
Download "AMMATILLISEN PERUSKOULUTUKSEN OPETUSSUUNNITELMAN JA NÄYTTÖTUTKINNON PERUSTEET"
2 1(17) AMMATILLISEN PERUSKOULUTUKSEN OPETUSSUUNNITELMAN JA NÄYTTÖTUTKINNON PERUSTEET 4 OPISKELIJAN ARVIOINTI 4.1 ARVIOINNIN TEHTÄVÄT JA TAVOITTEET Sen lisäksi, mitä laissa ammatillisesta koulutuksesta (L 601/2005, 25 ) on säädetty, arvioinnin tulee tukea opiskelijan myönteisen minäkuvan kehittymistä ja kasvua ammatti ihmisenä. Arvioinnin tulee opiskelijan ohjauksen lisäksi tuottaa tietoa opiskelijoiden osaamisesta opettajille, työnantajille ja jatko opintoihin pyrkimistä varten. 4.2 ARVIOINNIN TOTEUTTAMINEN Opiskelijan osaamista on arvioitava muun arvioinnin ohella ammattiosaamisen näytöillä (L 601/2005, 25 ). Koulutuksen järjestäjän tulee laatia opetussuunnitelmaansa opiskelijan arvioinnin suunnitelma, johon sisältyy toimielimen hyväksymä suunnitelma ammattiosaamisen näyttöjen toteuttamisesta ja arvioinnista (L 601/2005, 25 a ). Kaikki opetussuunnitelman perusteiden mukaiset opiskelijan opintoihin kuuluvat opintokokonaisuudet tulee arvioida ja kaikkien ammatillisten opintojen opintokokonaisuuksien keskeinen osaaminen tulee osoittaa ammattiosaamisen näytöillä työelämän toimintakokonaisuuksina eli tekemällä käytännön työtehtäviä (ks. kohta 4.3) Sen lisäksi, mitä laissa ja asetuksessa ammatillisesta koulutuksesta (L 601/2005, 25, A 603/2005, 10, 11 ) on säädetty, opiskelijan arvioinnin tulee olla laadullista eli opiskelijan osaamista on verrattava opintokokonaisuuksien tavoitteisiin ja niiden pohjalta laadittuihin arviointikriteereihin. Arvioinnin on perustuttava opiskelijan itsearviointiin ja arviointikeskusteluun. Arviointikeskustelussa tulee olla mukana opiskelija ja ammatillisesta koulutuksesta annetussa laissa (L 601/2005, 25 b ) määrätyt
3 2(17) henkilöt. Opintojaksojen arvioinnilla tulee tukea opiskelijaa opintokokonaisuuksien tavoitteiden saavuttamiseksi. Arviointimenetelmät tulee valita siten, että ne mittaavat asetettujen tavoitteiden saavuttamista, soveltuvat käytettyihin opiskelumenetelmiin ja tukevat opiskelijan oppimista. Koska opiskelijat osaavat ilmaista osaamisensa eri tavoin, heillä on oltava mahdollisuus näyttää osaamisensa muutenkin kuin kirjallisesti. Erityisesti vamman, sairauden ja niihin rinnastettavien oppimisvaikeuksien, kuten lukemis- ja kirjoittamishäiriön, ollessa kyseessä on käytettävä kullekin opiskelijalle parhaiten soveltuvaa arviointimenetelmää. Kaikille opiskelijoille ja kaikille arviointiin osallistuville on tiedotettava ennen opintojen alkamista arvioinnin periaatteista ja niiden soveltamisesta, kuten arvioinnin tehtävistä, arvioinnin kohteista ja arviointikriteereistä, arvosanan muodostumisesta, arvosana asteikosta ja vaatimustasoista, opintosuoritusten uusimisesta, arvosanojen korottamisesta ja opintojen etenemisen edellyttävistä opinnoista, työssäoppimisen ja ammattiosaamisen näyttöjen arvioinnista, arvioinnin oikaisemisesta, osaamisen tunnustamisesta, arvosanojen tallentamisesta sekä opintokortin ja tutkintotodistuksen sisällöstä. 4.3 AMMATTIOSAAMISEN NÄYTÖT Sen lisäksi, mitä laissa ja asetuksessa ammatillisesta koulutuksesta (L 601/2005, 25, 25 a, 25 b, A 603/2005, 5 ) on säädetty ammattiosaamisen näytöistä, toimielimestä, arvioinnista ja arvioijista, näyttöpaikkojen laadusta ja työturvallisuudesta, ammattiosaamisen näytöt on suunniteltava, toteutettava ja arvioitava oppilaitosten ja työpaikkojen yhteistyönä opetussuunnitelman perusteiden pohjalta. Ammattiosaamisen näyttöjen toteuttamisessa voi hyödyntää tutkintokohtaisia kansallisia ammattiosaamisen näyttöaineistoja.
4 3(17) Ammattiosaamisen näyttö on annettava kaikista ammatillisten opintojen opintokokonaisuuksista, myös ammatillisiin opintoihin sisältyvistä muista valinnaisista opinnoista, jos ne ovat ammatillisia. Yhteisistä opinnoista ja vapaasti valittavista opinnoista ei anneta erillisiä ammattiosaamisen näyttöjä. Koulutuksen järjestäjän päätöksellä ammattiosaamisen näyttö voidaan antaa myös vapaasti valittavista opinnoista, mikäli ne ovat ammatillisia. Ammattiosaamisen näyttö voidaan antaa yhdestä tai useammasta opintokokonaisuudesta kerrallaan tai osasta opintokokonaisuutta. Ammattiosaamisen näyttö on arvioitava arvioinnin kohteittain kohdan 4.4 Arvioinnin kohteet ja arviointikriteerit mukaisesti. Ammattiosaamisen näytöt on ajoitettava koko koulutuksen ajalle niin, että opiskelijalla on ollut mahdollisuus oppia ammattiosaamisen näytössä arvioitava osaaminen ennen osaamisen näyttämistä ja että opiskelijalla on mahdollisuus parantaa suoritustaan ammattiosaamisen näytöistä saadun palautteen perusteella. Toimielimen hyväksymään ammattiosaamisen näyttöjen toteuttamis- ja arviointisuunnitelmaan tulee sisältyä periaatteet työssäopppimisen ja ammattiosaamisen näyttöjen yhteensovittamisesta. Opiskelijalla tulee olla mahdollisuus suorittaa ammattiosaamisen näyttöjä myös ulkomailla, ja siitä on sovittava etukäteen. Sen lisäksi, mitä laissa ja asetuksessa ammatillisesta koulutuksesta (L 601/2005, 25 c, A 603/2005, 3 ) on opinnoista tiedottamisesta säädetty, koulutuksen järjestäjän on huolehdittava siitä, että opiskelijan saa riittävästi tukea ja ohjausta ammattiosaamisen näyttöjen suorittamiseen. Tukea ja ohjausta tulee saada ennen ammattiosaamisen näyttöjä, niiden aikana sekä ohjaavana palautteena niiden jälkeen.
5 4(17) 4.4 ARVIOINNIN KOHTEET JA ARVIOINTIKRITEERIT Arvioinnin kohteet ja arviointikriteerit on johdettava opetussuunnitelman ja näyttötutkinnon perusteissa esitetyistä tavoitteista ja keskeisistä sisällöistä ja arvioinnista. Arvioinnin on kohdistuttava työprosessien, työtehtävien (työmenetelmien, välineiden, materiaalin), työn perustana olevan tiedon ja työturvallisuuden hallintaan sekä yhteisiin painotuksiin ja kaikille aloille yhteiseen ydinosaamiseen. Oppilaitoksessa tulee määritellä opintokokonaisuuksien arviointikriteerit seuraavassa määriteltyjen tyydyttävän, hyvän ja kiitettävän osaamisen tasojen pohjalta. Tyydyttävä: Opiskelijan on pystyttävä työllistymään tutkintoa vastaavalle ammattialalle ja koulutusohjelman mukaisiin tehtäviin joistakin työtaitojen ja tiedollisen osaamisen puutteista huolimatta. Opiskelijan on osattava käyttää tavallisimpia työmenetelmiä, työvälineitä ja materiaaleja sekä osattava alan perustehtävät. Opiskelijan on osattava toimia tutussa ympäristössä ja tutuissa vuorovaikutustilanteissa. Hänen on osattava käyttää omaksumiaan taitoja ja työn perustana olevaa tietoa harjoitelluissa, usein toistuvissa tilanteissa. Hänen on osattava ohjattuna etsiä työhönsä liittyvää tietoa sekä esittää se ymmärrettävästi suullisesti tai kirjallisesti. Hänen tulee tehdä annetut tehtävät ja osata arvioida itseään ja työnsä onnistumista. Hänen tulee noudattaa työaikoja, työturvallisuusohjeita, muita sopimuksia ja ohjeita sekä neuvotella poikkeamista. Hyvä: Opiskelijan on osattava käyttää alan työmenetelmiä, työvälineitä ja materiaaleja. Hänen on osattava alansa keskeiset työtehtävät. Opiskelijan on osattava toimia erilaisissa tilanteissa ja ryhmässä sekä käyttää omaksumiaan taitoja ja työn perustana olevaa tietoa uusissa tilanteissa. Hänen on osattava luokitella, vertailla ja jäsentää hankkimaansa tietoa sekä
6 5(17) muokata sitä käyttökelpoiseksi. Opiskelijan on osattava hahmottaa työnsä kokonaisuutena. Hänen on osattava ottaa huomioon työpaikkansa erityistarpeita. Opiskelijan on osattava soveltaa sääntöjä ja ohjeita erilaisissa tilanteissa ja noudattaa työturvallisuusohjeita. Opiskelijan on tehtävä annetut tehtävät omatoimisesti ja arvioitava itseään ja työtään monipuolisesti. Hänen on osattava arvioida tiedon oikeellisuutta ja luotettavuutta. Kiitettävä: Opiskelijan on osattava tietoisesti valita työhönsä sopivimmat työmenetelmät, työvälineet ja materiaalit ja käyttää menetelmiä ja välineitä oikein. Hänen on osattava arvioida ja kehittää työskentelytapojaan. Hänen on osattava toimia aktiivisesti ja kannustavasti erilaisissa tilanteissa, ryhmissä ja sidosryhmien kanssa. Hänen on osattava löytää uusia ratkaisuja ja osata ratkaista ristiriitatilanteita. Opiskelijan on osattava tehdä omatoimisesti muitakin kuin annettuja tehtäviä. Hänen on osattava kehittää omaa työtään ja työympäristöään, työturvallisuutta sekä kehittää ja arvioida itseään monipuolisesti voidakseen toimia muuttuvissa oloissa. Opiskelijan on osattava arvioida hankkimansa tiedon oikeellisuutta ja luotettavuutta. Hänen on osattava luokitella, vertailla ja jäsentää hankkimaansa tietoa sekä muokata sitä käyttökelpoiseksi ja tehdä johtopäätöksiä. Hänen on osattava asettaa asioita tärkeys-järjestykseen, tehdä suunnitelmia ja pohtia erilaisten vaihtoehtojen vaikutuksia, niin että hän osaa valita niistä kulloinkin sopivimman. Opiskelijan on osattava toiminnassaan ottaa huomioon työpaikan erityistarpeita. Hänen on osattava hahmottaa työnsä osaksi työpaikkansa ja sen koko toimintaympäristön toimintaa. 4.5 OSAAMISEN TUNNUSTAMINEN Sen lisäksi, mitä laissa ja asetuksessa ammatillisesta koulutuksesta (L 601/2005, 30, A 603/ 2005, 12 a ) on säädetty, tulee osaamisen tunnustamisella välttää opintojen päällekkäisyyttä ja lyhentää opiskeluaikaa. Osaamisen tunnustamisen edistämiseksi on kehitettävä erilaisia sitä helpottavia arviointimuotoja.
7 6(17) Siirryttäessä tutkinnosta toiseen tai lukiosta toisen asteen ammatilliseen koulutukseen on luettava hyväksi vähintään suoritetut yhteiset opinnot ja vapaasti valittavat opinnot. Oppilaitoksessa on verrattava, että tunnustettavat opinnot tai muutoin hankittu osaaminen vastaavat opetussuunnitelman perusteiden tavoitteita ja keskeisiä sisältöjä. Tarvittaessa opiskelijan on osoitettava osaamisen vastaavuus. Jos muualla suoritetuista opinto-kokonaisuuksista tai muutoin hankitusta koko opintokokonaisuuden kattavasta osaamisesta ei ole arvosanaa, tulee järjestää arviointi. Opintokokonaisuuden osa on voitava lukea hyväksi myös ilman arvosanaa. Opintokokonaisuuden osasta suoritetut ammattiosaamisen näytöt tulee hyväksyä osaksi koko opintokokonaisuudesta annettavaa ammattiosaamisen näyttöä, mikäli näin toteutettujen ammattiosaamisen näyttöjen arviointitiedot on tallennettu kohdan 4.7 mukaisesti. Kun opiskelijan aikaisemmat opinnot, toisessa oppilaitoksessa samanaikaisesti suoritetut opinnot tai muutoin hankittu osaaminen kattavat koko opintokokonaisuuden, arvosana on merkittävä päättötodistukseen. Opiskelijan aiemmin suorittamat ammattiosaamisen näytöt, jotka kattavat koko opintokokonaisuuden keskeisen osaamisen, tulee merkitä arvosanoineen näyttötodistukseen. Jos arvosana asteikko eroaa, on käytettävä kohdassa 4.6 olevaa arvosanojen muuntokaavaa. Todistukseen on lisättävä viitteeksi arvioinnin antaneen oppilaitoksen nimi. 4.6 ARVOSANA-ASTEIKKO JA ARVOSANOJEN MUUNTAMINEN 1. ARVOSANA ASTEIKKO Arvosana-asteikosta on voimassa, mitä asetuksessa ammatillisesta koulutuksesta (A 603/2005, 10 ) on säädetty.
8 7(17) 2. ARVOSANOJEN MUUNTAMINEN Opiskelijaa tulee arvioida sen oppilaitoksen arviointikäytännön mukaan, missä hän kulloinkin suorittaa opintokokonaisuuksia tai sen osia. Jos eri oppilaitosten arvosana asteikot eroavat toisistaan, osaamisen tunnustavan oppilaitoksen on muunnettava arvosanat ja määriteltävä vastaavuus opiskelijan eduksi. Arvosanat tulee muuntaa seuraavasti: Lukion arvosana asteikko Ammatillisen oppilaitoksen Asteikko arvosana asteikko (5 10) (1 5) (1 3) erinomainen 10 kiitettävä 5 3 kiitettävä 9 kiitettävä 5 3 hyvä 8 hyvä 4 2 tyydyttävä 7 hyvä 3 2 kohtalainen 6 tyydyttävä 2 1 välttävä 5 tyydyttävä ARVOSANAN ANTAMINEN JA ARVIOINTIAINEISTON SÄILYTTÄMINEN Sen lisäksi, mitä laissa ja asetuksessa ammatillisesta koulutuksesta (L 601/2005, 25 b, A 603/2005, 10, 11, 13 ) on säädetty, arvosanat tutkintotodistukseen on annettava kaikista opetussuunnitelman perusteiden mukaisista opintokokonaisuuksista, myös ammatillisiin opintoihin kuuluvista muista valinnaisista opinnoista. Opintokokonaisuuden arvosanaa annettaessa on painotettava loppuvaiheen osaamista. Opintojaksojen tai ammattiosaamisen näyttöjen arviointituloksia ei voida mekaanisesti laskea yhteen eikä jakaa tai painottaa. Opintokokonaisuuden osa on voitava hyväksyä suoritetuksi myös ilman arvosanaa. Tällöin on varmistettava, että opiskelijalle pystytään antamaan opintokokonaisuudesta arvosana.
9 8(17) Tutkintotodistus on kokonaisuus, joka sisältää sekä päättö- että näyttötodistuksen. Päättötodistukseen tulevan arvosanan tulee muodostua ammattiosaamisen näytön ja muun arvioinnin perusteella. Ammattiosaamisen näytöillä on ratkaiseva merkitys siten, että ne on suoritettava hyväksytysti, jotta opintokokonaisuudesta voidaan antaa arvosana päättötodistukseen. Päättötodistukseen arvosanat tulee merkitä opintokokonaisuuksittain. Opintokokonaisuuden ammattiosaamisen näytön arvosanasta päättämisestä on voimassa, mitä laissa (L 601/2005, 25 b ) on säädetty. Näyttötodistukseen annettavasta ammattiosaamisen näytön arvosanasta tulee opettajien ja työelämän edustajien pääsääntöisesti päättää yhdessä. Sen lisäksi, mitä asetuksessa ammatillisesta koulutuksesta (A 603/2005, 11 a ) on arviointiaineiston säilyttämisestä ja tallentamisesta säädetty, ammattiosaamisen näytön arvosana tulee tallentaa opintokokonaisuuksittain ja arviointikohteittain kohdan 4.4 Arvioinnin kohteet ja arviointikriteerit mukaisesti. Ammattiosaamisen näytön arvosana on perusteltava arviointiaineistossa. Jos opiskelijan suorittama ammattiosaamisen näyttö kattaa vain osan opintokokonaisuutta, on kunkin osan arvioinnin perusteena oleva aineisto tallennettava siten, että opintokokonaisuudesta on mahdollista antaa ammattiosaamisen näytön arvosana. Ammattiosaamisen näyttöjen arvosanat tulee merkitä opintokokonaisuuksittain näyttötodistukseen. Jos 18 vuotta täyttänyt opiskelija on jättänyt pois opinnoistaan liikunnan ja terveystiedon sekä taito- ja taideaineet lain 630/98 12 :n mukaisesti, kyseisten opintojen kohdalle merkitään päättötodistukseen viite ja alalaitaan merkintä: toteutettu lain 630/98, 12 :n mukaisesti. Jos yhteisiä opintoja on lisäksi opiskeltu vapaasti valittavina opintoina, ne voidaan yhdistää päättötodistuksessa yhteisten opintojen arviointiin. Tällöin yhteisten opintojen laajuus ylittää 20 ov. Päättötodistukseen tulee vapaasti valittavien opintojen yhteyteen maininta opinnoista ja alaviite: arvioitu yhteisten opintojen yhteydessä.
10 9(17) Valtioneuvoston päättämistä yhteisistä opinnoista (20 ov) on annettava erilliset arvosanat, jotka on merkittävä päättötodistukseen. Ammatillisiin opintokokonaisuuksiin sisältyvät yhteiset opinnot on arvioitava ammatillisten opintokokonaisuuksien osana. Opiskelijalle annettavassa opintokortissa nämä opinnot on eriteltävä osaamisen tunnustamista ja jatko-opintoja varten. Työssäoppimisen aikana osoitettu osaaminen on arvioitava niiden ammatillisten opinto-kokonaisuuksien osana, joihin työssäoppiminen sisältyy. Päättötodistukseen on merkittävä erikseen näkyviin työssäoppimisen laajuus, mutta erillistä arvosanaa ei merkitä. Opinnäytetyö on arvioitava niiden opintokokonaisuuksien osana, joihin se sisältyy. Opinnäytetyöstä on annettava myös erillinen arvosana, ja se on merkittävä päättötodistukseen. 4.8 OPINTOSUORITUSTEN UUSIMINEN JA ARVOSANAN KOROTTAMINEN Arvosanojen korottamisesta ja uusinnasta on voimassa, mitä asetuksessa ammatillisesta koulutuksesta (A 603/2005, 12 ) on säädetty. 4.9 ARVIOINNIN OIKAISEMINEN Rehtorille, opettajalle tai muulle arvioinnista päätöksen tehneelle henkilölle esitetyn oikaisu-pyynnön jälkeiseen arviointipäätökseen tyytymättömän opiskelijan on haettava uutta oikaisua kirjallisesti toimielimeltä siten, kuin laissa ammatillisesta koulutuksesta (L 601/2005, 25 c ) on säädetty.
11 10(17) 4.10 TODISTUKSET 1. TUTKINTOTODISTUS Tutkintotodistus on virallinen asiakirja, jonka sisällössä tulee noudattaa opetussuunnitelman tai näyttötutkinnon perusteita. Tutkintotodistuksen antamisesta on voimassa, mitä asetuksessa ammatillisesta koulutuksesta (A 603/2005, 13 ) on säädetty. Opetussuunnitelman perusteiden mukaan järjestetyssä oppisopimuskoulutuksessa tutkintotodistus on annettava samoin perustein. Tutkintotodistuksesta tulee ilmetä, että se koostuu päättötodistuksesta ja näyttötodistuksesta. Lisäksi tutkintotodistuksessa tulee olla todistuksen myöntävän koulutuksen järjestäjän tai oppilaitoksen tai kummankin nimi. Päättötodistusosassa tulee olla seuraavat tiedot: opiskelijan nimi ja henkilötunnus suoritetun tutkinnon nimi ja laajuus 120 ov/3 vuotta suoritetun koulutusohjelman nimi tutkintonimike suoritetut opinnot opintokokonaisuuksittain valtioneuvoston päätöksen 213/1999 ja valtioneuvoston asetuksen 616/2001 mukaisesti ryhmiteltyinä, niiden laajuudet ja arvosanat opintoviikkoihin sisältynyt opinnäytetyö, sen laajuus, nimi ja arvosana opintoihin sisältynyt työssäoppiminen ja sen laajuus sekä työssäoppimisen toimialue tai laajat tehtävät ilmaistuina enintään kahdella rivillä päiväys ja allekirjoitukset koulutuksen järjestäjän/oppilaitoksen leima.
12 11(17) Näyttötodistusosassa tulee olla seuraavat tiedot: opiskelijan nimi ja henkilötunnus suoritetun tutkinnon nimi ja laajuus 120 ov/3 vuotta suoritetun koulutusohjelman nimi tutkintonimike suoritetut ammattiosaamisen näytöt opintokokonaisuuksittain (opintokokonaisuuden nimi ja laajuus, lyhyt kuvaus opiskelijan suorittamasta ammattiosaamisen näytöstä, näyttöpaikan nimi, ammattiosaamisen näytön arvosana tai erityisopiskelijoilla lyhyt sanallinen kuvaus opiskelijan ammattiosaamisen näytöillä todennetusta ammatillisesta osaamisesta ja ammattitaidosta) päiväys ja allekirjoitus (toimielimen puheenjohtaja) koulutuksen järjestäjän/oppilaitoksen leima. Tutkintotodistuksessa tulee olla myös seuraavat tiedot: todistuksen myöntävän koulutuksen järjestäjän tai oppilaitoksen yhteystiedot koulutuksen järjestäjän tai oppilaitoksen nimi, ellei edellä mainittu opetusministeriön myöntämä koulutuksen järjestämislupa lainsäädäntö, johon koulutus perustuu maininta, että koulutus on toteutettu Opetushallituksen päättämien opetussuunnitelman perusteiden mukaisesti (määräyksen hyväksymispäivämäärä ja diaarinumero) maininta, että tutkinto on opetusministeriön hyväksymä (koulutuksen alkaessa voimassa olleen ministeriön päätöksen tai asetuksen päivämäärä ja diaari- tai asetusnumero) pohjakoulutusvaatimus ja tutkinnon kansallinen taso tutkinnon EY:n luokituksen taso tutkinnon tuottama jatko opintokelpoisuus
13 12(17) tutkinnon laajuuden, opintovuoden ja opintoviikon määritelmä arvosana asteikko ammattien harjoittamisesta johtuvat erityissäännökset. 2. TODISTUS SUORITETUISTA OPINNOISTA Sen lisäksi, mitä todistuksen antamisesta on asetuksessa ammatillisesta koulutuksesta (A 603/2005, 13 ) säädetty, opiskelijalle annetaan todistus suoritetuista opinnoista, ammattiosaamisen näytöistä ja aikaisemmin hankitusta osaamisesta. Todistukseen merkitään arvosanojen lisäksi myös sellaisiin opintokokonaisuuksiin osallistuminen, joista opiskelija ei ole saanut vielä arvosanaa. Todistukseen kirjataan lisäksi, mitä suorituksia tutkintotodistuksen saaminen opiskelijalta edellyttää. 3. EROTODISTUS Erotodistuksen antamisesta on voimassa, mitä asetuksessa ammatillisesta koulutuksesta (A 603/2005, 13 ) on säädetty. 4. KANSAINVÄLISEEN KÄYTTÖÖN TARKOITETTU TUTKINTOTODISTUKSEN/TODISTUKSEN LIITE Kansainväliseen käyttöön tarkoitetusta tutkintotodistuksen tai todistuksen liitteen antamisesta on voimassa, mitä asetuksessa ammatillisesta koulutuksesta (A 603/2005, 13 ) on säädetty ARVIOINTI ERITYISOPETUKSESSA Opiskelijan arvioinnissa tulee noudattaa samoja periaatteita kuin muutoinkin. Kun opetussuunnitelman tavoitteita on mukautettu lain 630/98 20 :n ja 21 2 ja 3 mom:n perusteella, siitä on tehtävä merkintä todistukseen. Opiskelijan tulee saada tutkintotodistus, vaikka tutkinnon
14 13(17) tavoitteita olisikin mukautettu.* Mukautetuista tavoitteista on tehtävä alaviite merkintä sekä päättötodistukseen että näyttötodistukseen. Arviointi on suoritettava mukautettuihin tavoitteisiin suhteutettuna, jolloin tavoitteille on laadittava arviointikriteerit. Arvosana-asteikon on oltava sama kuin yleensä käytössä oleva. Asetuksen 603/2005, 10 :n mukaan erityisopetuksena järjestettävässä koulutuksessa ammattiosaamisen näytöt voidaan arvioida myös sanallisesti. Opiskelijan on tiedettävä, että mukautettujen tavoitteiden mukaan suoritettu koulutus saattaa vaikuttaa jatko opintoihin pääsyyn ja niissä menestymiseen. Jos opinnot jäävät olennaisilta osin puutteellisiksi, on tutkintotodistuksen sijasta annettava todistus suoritetuista opinnoista. Sen liitteenä tulee antaa selvitys siitä, mitä opiskelija parhaiten osaa. * Kaikissa tutkinnoissa ja opintokokonaisuuksissa tavoitteita ei voida mukauttaa. Esimerkiksi sosiaali- ja terveysalan perustutkinnossa, lähihoitaja on otettava huomioon, että mikäli opiskelun tavoitteita on mukautettu merkittävästi, opiskelija ei voi saada tutkintotodistusta eikä terveydenhuollon ammatinharjoitusoikeutta. Lääkehoitoa koskevaa mukauttamista ei voida tehdä MAAHANMUUTTAJAOPISKELIJOIDEN ARVIOINTI Maahanmuuttajaopiskelijoiden ja muiden eri kieli- ja kulttuuriryhmien opiskelijoiden oppimistulokset tulee arvioida samalla tavalla kuin muidenkin opiskelijoiden. Tietoja ja taitoja tulee arvioida sellaisilla menetelmillä, että kielitaidon mahdollinen puutteellisuus ei vaikuta arvosanaa heikentävästi.
15 14(17) Jos suomi tai ruotsi ei ole opiskelijan äidinkieli, on hänen opintojaan arvioitava suomi/ruotsi toisena kielenä tavoitteiden mukaisesti myös siinä tapauksessa, ettei hänelle ole erikseen järjestetty suomi/ruotsi toisena kielenä opetusta. Mikäli opettaja ja opiskelija yhdessä arvioivat opiskelijan suomen/ruotsin kielen taidon äidinkielisen tasoiseksi, osaaminen tulee arvioida äidinkieli, suomen/ruotsin kieli tavoitteiden mukaan. Päättötodistukseen on merkittävä, kumman tavoitteiden mukaisesti suorituksia on arvioitu, kuitenkin asteikolla 1 5. Jos opiskelija ei ole opiskellut ruotsia/suomea toisena kotimaisena kielenä, päättötodistukseen on merkittävä, mitä hän on sen tilalla opiskellut. Oppilaitoksen opiskelijalla, jonka äidinkieli on muu kuin oppilaitoksen opetuskieli, on oltava ennen ammattiosaamisen näyttöä sellainen kielitaito, että hän ymmärtää ammattiosaamisen näyttöihin liittyvät ohjeet ja määräykset. Tuen tarve on tunnistettava ja sen perusteella suunniteltava tukitoimet yhdessä oppilaitoksen, työelämän edustajan ja opiskelijan kanssa. Ammattiosaamisen näytön arvioijat ja näytön toteutukseen osallistuvat tulee tarvittaessa valmentaa siihen, miten kulttuuriset tekijät vaikuttavat yksilöiden väliseen viestintään. Lisäksi ammattiosaamisen näytön toteutukseen osallistuvat ja ammattiosaamisen näytön arvioijat tulee valmentaa selkeän kielen käyttöön ohjeita annettaessa. 6 OPETUSSUUNNITELMA OPETUSSUUNNITELMAN LAADINTA Lain 630/98 14 :n mukaan koulutuksen järjestäjän tulee hyväksyä koulutusta varten opetussuunnitelma, jonka tulee perustua tässä asiakirjassa oleviin opetussuunnitelman perusteisiin. Se tulee hyväksyä erikseen suomen-, ruotsin- ja saamenkieliseen opetukseen sekä tarvittaessa muulla kielellä annettavaan opetukseen. Opetussuunnitelma on laadittava siten, että se mahdollistaa opiskelijoiden yksilölliset valinnat.
16 15(17) OIKEUS SAADA RIITTÄVÄÄ OPETUSTA JA OHJAUSTA Opetussuunnitelmassa on huolehdittava siitä, että opiskelijalla on oikeus saada riittävästi opetusta ja tarvitsemaansa ohjausta koulutuksen järjestämistavasta riippumatta oppilaitoksen jokaisena työpäivänä. Opiskelijan on saatava riittävästi ohjausta ja tukea myös työssäoppimisen ja ammattiosaamisen näyttöjen aikana. Koulutuksen järjestäjän on vastattava myös opiskelijan itsenäisten opintojen etenemisestä siten, että opiskelutehtävät suunnitellaan, opiskelijoiden työskentelyä ohjataan ja tavoitteiden saavuttamista arvioidaan. Itsenäistä opiskelua tulee seurata ja tarvittaessa tulee antaa tukiopetusta. Lähiopetuksen ja opettajan ohjauksen tulee olla keskeistä opintojen alkuvaiheessa. Kun opiskelijan itseohjautuvuus kehittyy opintojen edetessä, itsenäisen opiskelun määrää ja opiskelijan vastuuta työja opiskelutehtävistä tulee lisätä vähitellen, jolloin opettajan tehtävä painottuu suunnitteluun, seurantaan ja arviointiin. Opintojen laajuus ja tavoitteet on määritelty siten, että ne edellyttävät opiskelijalta 40 tunnin työpanosta viikossa. Oppilaitoksen on huolehdittava siitä, että tavoitteet saavutetaan. OPETUSSUUNNITELMAN SISÄLTÖ Opetussuunnitelmaan tulee sisällyttää kaikkia koulutusaloja ja tutkintoja varten yhteinen osa ja tutkinnoittain eriytyvät osat. Yhteisessä osassa määritellään kaikille koulutusaloille yhteisten periaatteiden ja menettelytapojen ohella tarvittavin osin koulutusalakohtaisesti eriytyvät osat.
17 16(17) Yhteisen osan tulee sisältää keskeiset arvot ja toiminnan kehittämisstrategiat ja suunnitelma opetukseen liittyvästä yhteisöllisyyttä vahvistavasta toiminnasta, joka tarjoaa mahdollisuuden arvopohdintaan ja kulttuuriperintöön perehtymiseen koulutukselle asetetut tehtävät sekä tavoitteet ja toimenpiteet niiden saavuttamiseksi koulutuksen järjestämisen peruskoulutuksena ja näyttötutkintona opetuksen järjestämisen (lähi-, etä-, monimuoto-opetus, oppisopimuskoulutus) henkilökohtaisten opiskelusuunnitelmien laadintaperiaatteet osaamisen tunnustamisen periaatteet opintojen tarjonnan yhteistyössä muiden koulutuksen järjestäjien kanssa opinto-ohjaukseen liittyvien tukipalvelujen järjestämisen suunnitelman kodin ja oppilaitoksen yhteistyön toteutuksesta suunnitelman opiskelijahuollon järjestämisestä sekä opiskelijoiden ja oppilaitosyhteisön hyvinvoinnin ja turvallisuuden edistämisestä työssäoppimisen järjestämisen periaatteet ja menettelytavat erityisopetuksen ja siihen liittyvien tukipalvelujen järjestämisen periaatteet maahanmuuttajaopiskelijoiden opetuksen järjestämisen periaatteet opiskelijan arvioinnin ja ammattiosaamisen näyttöjen toteuttamisen periaatteet (L 601/2005, 25 a ) henkilöstön ammattitaidon kehittämissuunnitelman: tavoitteet, toteutuksen ja menetelmät, joilla kehitystä arvioidaan kaikille aloille yhteisen ydinosaamisen ja yhteisten painotusten toteuttamisen periaatteet itsearvioinnin toteuttamissuunnitelman.
18 17(17) Tutkinnoittain tulee tehdä suunnitelma opintojen järjestämisestä yhteisten opintojen ja ammatillisten opintokokonaisuuksien tarkennetuista tavoitteista ja sisällöistä sekä opinnoissa etenemisestä opintokokonaisuuksien muodostumisesta: opintojaksoista, projekteista ja muista opiskeltavista kokonaisuuksista sekä työssäoppimisesta opiskelijan arvioinnin toteuttamisesta siten, että se sisältää toimielimen hyväksymän suunnitelman ammattiosaamisen näyttöjen toteuttamisesta ja arvioinnista opintokokonaisuuksien arvioinnista siten, että se sisältää opintokokonaisuuksien arviointikriteerit ja menetelmät sekä kaikki arvosanojen saamiseksi vaadittavat opintosuoritukset osaamisen tunnustamisesta. Henkilökohtainen opiskelusuunnitelma Jotta yksilöllinen valinnaisuus toteutuu, opetussuunnitelman pohjalta laaditaan henkilökohtaiset opiskelusuunnitelmat, joissa on otettava huomioon opiskelijan valinnat, osaamisen tunnustaminen, työssäoppiminen ja ammattiosaamisen näytöt.